CELEX: 32005R1202
Language: hu
Date: 2005-07-26 00:00:00
Title: A Bizottság 1202/2005/EK rendelete (2005. július 26.) a Németország lobogója alatt az V., VI. és VII. ICES övezetben (közösségi és nemzetközi vizek) közlekedő hajóknak az ezüstös tengericompóra vonatkozó halászati tilalmáról

27.7.2005   
            
            
               HU
            
            
               Az Európai Unió Hivatalos Lapja
            
            
               L 195/13
            
         A BIZOTTSÁG 1202/2005/EK RENDELETE
   (2005. július 26.)
   a Németország lobogója alatt az V., VI. és VII. ICES övezetben (közösségi és nemzetközi vizek) közlekedő hajóknak az ezüstös tengericompóra vonatkozó halászati tilalmáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendeletre (1) és különösen annak 26. cikke (4) bekezdésére,
   tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (2) és különösen annak 21. cikke (3) bekezdésére,
   mivel:
   
               (1)
            
            
               A halfogási korlátozásokat előíró vizeken hajózó közösségi halászhajók számára egyes mélytengeri halállományokra vonatkozó 2005-ös és 2006-os halászati lehetőségek rögzítéséről szóló, 2004. december 22-i 2270/2004/EK tanácsi rendelet (3) kvótákat ír elő 2005-re és 2006-ra.
            
         
               (2)
            
            
               A Bizottsághoz beérkezett információ szerint az e rendelet mellékletében említett állományoknak a mellékletben említett tagállam lobogója alatt hajózó vagy az abban a tagállamban bejegyzett halászhajók általi halászata kimerítette a 2005-re kitűzött kvótát.
            
         
               (3)
            
            
               Ezért szükséges az ezen állomány halászatának megtiltása, valamint annak a fedélzeten való tárolása, átrakodása és kirakodása,
            
         ELFOGADTA EZT A RENDELETET:
   1. cikk
   Kvóta kimerítése
   Az e rendelet mellékletében említett tagállam számára 2005-re kitűzött, a mellékletben említett állományra vonatkozó halászati kvótát a mellékletben meghatározott időponttól számítva kimerítettnek kell tekinteni.
   2. cikk
   Tilalmak
   A mellékletben említett tagállam lobogója alatt hajózó vagy az abban a tagállamban bejegyzett halászhajóknak az e rendelet mellékletében említett állományokra vonatkozó halászatát a mellékletben meghatározott időponttól számítva meg kell tiltani. Meg kell tiltani az e halászhajók által az ezen időpont után kifogott állományok fedélzeten való tárolását, átrakodását és kirakodását.
   3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó minden tagállamban.
      Kelt Brüsszelben, 2005. július 26-án.
      
         
            a Bizottság részéről
         
         Jörgen HOLMQUIST
         
            halászati és tengerészeti főigazgató
         
      
   
   
      (1)  HL L 358., 2002.12.31., 59. o.
   
   
      (2)  HL L 261., 1993.10.20., 1. o. A legutóbb a 1954/2003/EK rendelettel (HL L 128., 2005.5.21., 1. o.) módosított rendelet.
   
      (3)  HL L 396., 2004.12.22., 4. o. A legutóbb a 860/2005/EK rendelettel (HL L 144., 2005.6.8., 1. o.) módosított rendelet.
   MELLÉKLET
   
               Tagállam
            
            
               Németország
            
         
               Állomány
            
            
               GFB/567-
            
         
               Faj
            
            
               Ezüstös tengericompó (Phycis blennoides)
            
         
               Övezet
            
            
               V., VI., VII. (közösségi és nemzetközi vizek)
            
         
               Időpont
            
            
               2005. június 9.